गोरक्षा समिति की बैठक का आयोजन
खैरथल |कस्बे में शनिवार को गोरक्षा समिति की बैठक का आयोजन किया गया। बैठक की अध्यक्षता महंत संजना बाई ने की। गोशाला मीडिया प्रभारी कुमोद हेड़ाऊ ने बताया कि बैठक में मुख्य रूप से गोशालाओं में व्यवस्थाओं पर चर्चा की गई। बैठक में भिवाड़ी के यंग इंडियन आर्गेनाइजेशन संगठन के राष्ट्रीय अध्यक्ष अजीत वीर यादव ने विचार व्यक्त करते हुए गोशाला प्रबंधक द्वारा खैरथल कस्बे के प्रत्येक घर से एक रोटी-एक रुपए लेकर व्यवस्थाओं में सुधार किया जा सकता है। गोशाला समिति अध्यक्ष सजना बाई ने कहा कि खैरथल नगरपालिका के 25 वार्डों से कम से कम एक व्यक्ति को कार्यकर्ता के रूप में जोड़ने का लक्ष्य रखा है। इस दौरान पितांबर आचार्य, डॉ. ओमप्रकाश मांधु, रोहिताश्व चौधरी, वीरसिंह ढिल्लन, हरिशंकर, चंदु आचार्य, विक्की ढाबा, दर्शनसिंह, अनिल गुर्जर, सौरभ आचार्य, गोलू, राजेश वासू, विक्की चौधरी, श्याम सैनी, प्रमोद केवलानी सहित अन्य कार्यकर्ता मौजूद रहे।
hin_Deva hin_Deva